**ĮRANGOS KILNOJAMAJAI TELEVIZIJOS STOČIAI IR TV STUDIJOMS PIRKIMO**

**TECHNINĖ SPECIFIKACIJA (PROJEKTAS)**

1. **Bendri reikalavimai:**
   1. Perkančioji organizacija siekia įsigyti **papildomą TV įrangą** (toliau – Prekės). Pirkimas skaidomas į 12 pirkimo dalių:
      1. 1 pirkimo dalis – papildoma „Loudness Control“ įranga (reikalavimai pateikti 1-oje lentelėje);
      2. 2 pirkimo dalis – KVM nuotolinio valdymo ilgiklių sistema (reikalavimai pateikti 2-oje lentelėje);
      3. 3 pirkimo dalis – papildoma dubliažinės įranga (reikalavimai pateikti 3-oje lentelėje);
      4. 4 pirkimo dalis – LED ekranų siena (su montavimo paslaugomis) (reikalavimai pateikti 4-oje lentelėje)
      5. 5 pirkimo dalis – papildomi TV kameros stovai – vežimėliai studijai (reikalavimai pateikti 5-oje lentelėje);
      6. 6 pirkimo dalis – KTS-1 atnaujinimo įranga (reikalavimai pateikti 6-oje lentelėje);
      7. 7 pirkimo dalis – projektorius (su montavimo paslaugomis) (reikalavimai pateikti 7-oje lentelėje);
      8. 8 pirkimo dalis – papildoma įranga (reikalavimai pateikti 8-oje lentelėje);
      9. 9 pirkimo dalis – papildoma įranga studijoms (reikalavimai pateikti 9-oje lentelėje);
      10. 10 pirkimo dalis – garso pulto išplėtimo plokštė (I tipo) (reikalavimai pateikti 10-oje lentelėje);
      11. 11 pirkimo dalis – garso pulto išplėtimo plokštė (II tipo) (reikalavimai pateikti 11-oje lentelėje);
      12. 12 pirkimo dalis – keitiklis (reikalavimai pateikti 12-oje lentelėje).
   2. Reikalavimai Prekėms pateikiami šioje Techninėje specifikacijoje.
   3. Techninėje specifikacijoje nurodytas konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba apima ir jiems lygiaverčius produktus ar procesus (t. y. tiekėjas gali siūlyti ir atitinkamus lygiaverčius produktus ar procesus), nepriklausomai nuo to, ar šalia yra prierašas „arba lygiavertis“ (sąlyga netaikytina, jeigu konkretus modelis ar tiekimo šaltinis, standartas, konkretus procesas ar prekių ženklas, patentas, tipai, konkreti kilmė ar gamyba nurodyta apibrėžiant perkančiosios organizacijos ar partnerių turimus produktus ar esamus procesus). Lygiavertiškumo įrodymas yra tiekėjo pareiga.
   4. Prekės skirtos televizijos darbams, susisiekimui, signalų apdorojimui ir kt.
   5. Tiekėjas pildo tik tas Techninės specifikacijos pirkimo dalių, nurodytų Techninės specifikacijos 1 punkte, lenteles, kurioms teikia pasiūlymą. Tiekėjas gali ištrinti arba palikti neužpildytas tų pirkimo dalių lenteles, kurioms neteikia pasiūlymo.
   6. Techninėje specifikacijoje vartojamos sąvokos:
      1. **Dokumentacija** – dokumentai (vartotojo vadovai, techniniai pasai, kita gamintojo teikiama informacija apie Prekės parametrus) arba gamintojų internetinių puslapių nuorodos, kuriuose pateikiama gamintojo informacija apie siūlomų Prekių atitikimą reikalaujamam parametrui / specifikacijai.
   7. **Bendri reikalavimai tiekėjui dėl Techninės specifikacijos pildymo:** 
      1. Tiekėjas turi užpildyti visus Techninės specifikacijos lentelių laukelius, kurie pažymėti „/*įrašyti*/“ (tiekėjas ištrina „/*įrašyti*/“ ir nurodo reikalaujama informaciją). Tiekėjui minėtų laukelių neužpildžius arba užpildžius netinkamai, tiekėjo pasiūlymas gali būti atmestas, kaip neatitinkantis Pirkimo dokumentų reikalavimų.
      2. Tiekėjas negali palikti tuščių laukelių, kurie pažymėti „/*įrašyti*/“.
      3. Tiekėjas negali keisti Techninės specifikacijos, t. y. tiekėjas negali keisti Techninės specifikacijos teksto (papildyti, trinti ir pan.), papildyti lentelių naujais laukais ar ištrinti esamus, nebent Techninėje specifikacijoje aiškiai nurodyta, kad tokie pakeitimai galimi. Tiekėjui atlikus minėtus pakeitimus, tiekėjo pasiūlymas gali būti atmestas, kaip neatitinkantis pirkimo dokumentų reikalavimų.
      4. Tiekėjas turi nurodyti konkrečius modelių pavadinimus ir gamintojus. Konkrečiai pozicijai siūloma konkretaus gamintojo konkreti Prekė (modelis), jei nenurodyta kitaip. Jeigu siūloma įranga neturi konkretaus gamintojo ar modelio numerio, pateikiamas paaiškinimas, dėl kokių priežasčių neįmanoma nurodyti gamintojo / modelio arba modelio pavadinimo sudarymo būdas, jeigu Prekė modulinė.
   8. **Reikalavimai tiekėjui dėl lentelių stulpelių „Siūlomi parametrai“ pildymo:**
      1. Tiekėjas turi nurodyti atitikimą kiekvienam stulpelio „Reikalavimai“ nurodytam reikalavimui atskirai. Tiekėjas gali nenurodyti atitikimo reikalavimui tik tuo atveju, jeigu prie atitinkamo reikalavimo punkto stulpelio „Siūlomi parametrai“ eilutėje nurodyta „*/įrašyti neprivaloma/*“ arba eilutė perbraukta.
      2. Tiekėjas, nurodydamas siūlomos Prekės atitikimą, turi nurodyti konkrečias siūlomos įrangos specifikacijas / parametrus, pvz.: *„ilgis 1,5 m“*, o ne *„ilgis ne mažiau kaip 1,25 m“*.
      3. Tiekėjui vietoje konkrečių specifikacijų / parametrų nurodžius *„atitinka“*, *„taip“* ar panašiai, toks tiekėjo pasiūlymas gali būti atmestas, kaip neatitinkantis Pirkimo dokumentų reikalavimų, jeigu reikalavimo formuluotė reikalavo nurodyti konkrečias specifikacijas, kaip nurodyta 8.2 punkte.
      4. Tiekėjas, vadovaujantis Pirkimo sąlygų 11.3 punktu, Techninėje specifikacijoje stulpelyje „Siūlomi parametrai“ nurodytą informaciją galės paaiškinti tik tuo atveju, jeigu:
         1. Tiekėjas kartu su pasiūlymu pateikė Dokumentaciją ir pateiktoje Dokumentacijoje yra nurodyta informacija, patvirtinanti, kad tiekėjo siūloma prekė atitinka Techninėje specifikacijoje nurodytus reikalavimus;
         2. Tiekėjas pateiks paaiškinimą iš viešai prieinamos siūlomos Prekės gamintojo informacijos, kad tiekėjo siūloma prekė atitinka Techninėje specifikacijoje nurodytus reikalavimus.
   9. **Reikalavimai tiekėjui dėl lentelių stulpelių „Siūlomus parametrus patvirtinantys dokumentai“ pildymo:**
      1. Tiekėjas gali, tačiau neprivalo, pateikti Dokumentaciją, kuri patvirtina tiekėjo siūlomos Prekės atitikimą Techninės specifikacijos reikalavimams, vietoje „*/įrašyti neprivaloma/*“ nurodydamas prie pasiūlymo pridedamo dokumento pavadinimą / bylos pavadinimą arba nuorodą į konkretų internetinį puslapį.
      2. Tiekėjas pasirinkęs neteikti Dokumentacijos, vietoje „*/įrašyti neprivaloma/*“ pažymi „X“ arba pan.
      3. Dokumentacija turi būti parengta įrangos gamintojo, o ne trečiųjų šalių. Jeigu įranga sudaryta iš kitų gamintojų įrangos ar dalių gali būti teikiama tiek galutinio gaminio, tiek komplektuojančios dalies gamintojo Dokumentacija.
      4. Jeigu Dokumentacija patvirtina atitikimą keliems reikalavimams, tiekėjas nurodo, kurių punktų reikalavimus ji patvirtina.
      5. Dokumentacija gali būti teikiama dėl tų lentelių stulpeliuose „Reikalavimai“ nurodytų reikalavimų, jeigu nėra nurodyta kitaip (pvz., stulpelio laukelis „Siūlomus parametrus patvirtinantys dokumentai“ perbrauktas).
      6. Perkančioji organizacija prašo tiekėjų, kad, nurodant Dokumentacijos pavadinimą, kartu būtų pateikiama nuoroda į konkretų puslapį, paragrafą ir pan., kai tai yra įmanoma, sklandesniam tiekėjų pasiūlymų vertinimui.
      7. Dokumentacija naudojama Perkančiajai organizacijai įsitikinti Tiekėjo siūlomų Prekių atitikimu Techninės specifikacijos reikalavimams. Jeigu Perkančioji organizacija negalės įsitikinti Tiekėjo techninėje specifikacijoje pateiktų Prekių atitikimu Techninės specifikacijos reikalavimams, o Tiekėjas negalės pateikti paaiškindamas pasiūlymą viešai prieinamos informacijos (t. y. tokios informacijos, kurią gali pasiekti bet kuris naudotojas, nenaudodamas prisijungimo duomenų, arba nesikreipdamas tiesiogiai į įrangos gamintoją), toks tiekėjo pasiūlymas gali būti atmestas kaip neatitinkantis Pirkimo sąlygų reikalavimų.
   10. Jei Prekių gamintojas nuo pasiūlymo pateikimo momento iki Prekių pristatymo termino nustoja gaminti siūlomą Prekę (ar Prekės sudedamąsias dalis), tiekėjas, gavęs rašytinį Perkančiosios organizacijos sutikimą, gali pristatyti to paties gamintojo kitą Prekę, atitinkančią Techninėje specifikacijoje nurodytus Prekės (ar jos dalies) siūlomus parametrus arba geresnius nei tiekėjo Techninėje specifikacijoje nurodyti siūlomi parametrai, kartu pateikiant Prekės gamintojo patvirtinimą ar kitą dokumentą, įrodantį, kad gamintojas nebegamina Techninėje specifikacijoje nurodytos Prekės (ar jos dalies). Nesant to paties gamintojo asortimente nurodytas sąlygas atitinkančių Prekių, pateikęs tai pagrindžiantį gamintojo patvirtinimą ar kitą įrodantį dokumentą, tiekėjas, gavęs perkančiosios organizacijos raštišką sutikimą, gali pristatyti kito gamintojo Prekes, atitinkančias Techninėje specifikacijoje nurodytus Prekių (ar jų dalies) siūlomus parametrus arba geresnius, nei tiekėjo Techninėje specifikacijoje nurodyti siūlomi parametrai.
   11. Prekės turi būti komplektuojamos su visais tinkamam Prekių veikimui reikalingais priedais – montavimo medžiagomis, priedais, kabeliais ir pan., jeigu tokie priedai reikalingi tinkamam Prekių veikimui.
   12. Prekės, atitinkančios Techninės specifikacijos reikalavimus, turi būti pristatytos adresu S. Konarskio g. 49, 03123 Vilnius.
   13. Prekių pristatymo ir sumontavimo, paleidimo ir konfigūravimo (tose pirkimo dalyse, kuriose tokios paslaugos numatytos (žr. lenteles žemiau)) terminas – 4 (keturi) mėnesiai nuo sutarties įsigaliojimo.
2. **Konkretūs reikalavimai prekėms:**

***11 lentelė. 11 pirkimo dalis. Garso pulto išsiplėtimo plokštė (II tipo)***

|  |  |  |  |
| --- | --- | --- | --- |
|  | **Išplėtimo plokštė - 1 vnt.** |  | |
| Gamintojas | *Lawo* | | |
| Modelis | 981/61 | | |
| **Eil. Nr.** | **Reikalavimai** | **Siūlomi parametrai** | **Siūlomus parametrus patvirtinantys dokumentai** |
|  | Ravenna išplėtimo plokštė skirta naujienų studijoje esančiam “Lawo” mikšerio “Nova73 HD” stalčiui. Ne mažiau 4 vnt. RAVENNA Gigabitinių RJ45 sąsajų vienoje plokštėje. Ne mažiau 512 Ravenna audio kanalų prie 48kHz per plokštę. | Ravenna išplėtimo plokštė skirta naujienų studijoje esančiam “Lawo” mikšerio “Nova73 HD” stalčiui. 4 vnt. RAVENNA Gigabitinių RJ45 sąsajų vienoje plokštėje. 512 Ravenna audio kanalų prie 48kHz per plokštę. | *X* |
|  | Išplėtimo plokštės specifikacija turi būti lygiavertė arba geresnė už “Lavo HD core Ravenna 981/61” plokštę. | Pateikiama “Lawo HD core Ravenna 981/61” plokštė | *X* |
|  | **Bendri reikalavimai** |  | |
|  | Visos siūlomos prekės turi būti naujos, nenaudotos, neatnaujintos, ne ekspozicinės. | Visos siūlomos prekės naujos, nenaudotos, neatnaujintos, ne ekspozicinės. |  |
|  | Siūloma įranga turės būtį sukonfigūruota pagal LRT poreikius ir įdiegta į LRT naudojamą “Lawo MC65” garso mikšerį. | Siūloma įranga turės būtį sukonfigūruota pagal LRT poreikius ir įdiegta į LRT naudojamą “Lawo MC65” garso mikšerį. |  |
|  | Siūlomos įrangos garantija: ne trumpiau 24 mėn. | Siūlomos įrangos garantija: ne trumpiau 24 mėn. |  |

\_\_\_\_\_\_\_\_\_\_\_\_\_\_\_\_

\_